बाड़मेर को मिले 13 मैडल, 2 गोल्ड, 6 सिल्वर , 5 ब्रॉन्ज़ मैडल | Rajasthan Rise
Home खेल बाड़मेर को मिले 13 मैडल, 2 गोल्ड, 6 सिल्वर , 5 ब्रॉन्ज़...
बाड़मेर को मिले 13 मैडल, 2 गोल्ड, 6 सिल्वर , 5 ब्रॉन्ज़ मैडल
खेलो इंडिया की नेशनल ब्रॉन्ज़ मैडलिस्ट गंगा चौधरी एवं अनिता ने दिलाया गोल्ड
राज्य स्तरीय सब जूनियर जूडो प्रतियोगिता में बाड़मेर का अच्छा प्रदर्शन रहा। बाड़मेर के सब जूनियर वर्ग में कुल 17 छात्र-छात्राओं ने भाग लिया लिया , जिसमें बाड़मेर को 2 गोल्ड, 6 सिल्वर एवं 5 ब्रॉन्ज़ मैडल पर कब्जा किया।
कोच भगराज मायला ने बताया कि खण्डेला, सीकर में 20-22 अगस्त तक आयोजित हुई राज्य स्तरीय प्रतियोगिता में बाड़मेर की तरफ से खेलो इंडिया की नेशनल ब्रॉन्ज़ मैडलिस्ट गंगा चौधरी व अनिता ने ने गोल्ड, सुमन, उर्मिला, प्रियंका, दरिया, गणपत, अर्जुन सिंह ने सिल्वर,ममता, रवीना, जमना, गीता, और प्रकाश ने ब्रॉन्ज़ मैडल जीतकर बाड़मेर का गौरव बढ़ाया। साथ ही देऊ, रवीना, ओमाराम व जगदीश ने प्रतियोगिता में 2-2 मुकाबले जीते।
गंगा इससे पूर्व 3 बार राष्ट्र स्तर पर राजस्थान का प्रतिनिधित्व कर चुकी हैं, गत खेलो इंडिया में राष्ट्र स्तर पर ब्रॉन्ज़ मैडल विजेता हैं। वही अनिता भी राज्य स्तर की अच्छी खिलाड़ी रह चुकी हैं। गंगा और अनिता 7 से 11 सितंबर तक उनके, हिमाचल प्रदेश में राजस्थान का प्रतिनिधित्व करेगी।
टीम के साथ कोच भगराज मायला, रेखाराम सियोल, भागीरथ सिवल, एवं मैनेजर निम्बाराम थोरी साथ रहे। समापन समारोह के मुख्य अतिथि भारतीय जूडो फेडरेशन के महासचिव मनमोहन जायसवाल ने जानकारी देते हुए बताया कि अगले वर्ष फरवरी में पहली बार भारत मे होने वाले इंटरनेशनल कॉमनवेल्थ जूडो गेम्स में एक वेट केटेगरी में 1 से अधिक खिलाड़ी भाग ले सकेगें। इनमे केडेट, जूनियर ओर सीनियर वर्ग के खिलाड़ी हिस्सा ले सकेंगें। इसके चयन की ट्रायल JFI द्वारा करवाई जाएगी।
बाड़मेर के खिलाड़ियो को राजस्थान जूडो संघ सह सचिव रेखाराम सियोल, जिलाध्यक्ष अचलाराम बेनीवाल, जूडो कोच खेमाराम चौधरी, भागीरथ सिवल, देवेंद्र चौधरी, समाजसेवी उदाराम गोदारा, प्रशिक्षु जेलर तारा चौधरी सहित सभी कोचेज ने जीत की बधाई दी। यह जानकारी जूडो संघ प्रवक्ता तेजाराम हुडडा ने दी।
#Bharat Pak border
#judo sports
Previous articleमुख्यमंत्री ने वीडियो कांफ्रेसिंग से किया अभय कमांड सेंटर का शुभारंभ
Next articleपंरपरागत राजपूती रिवाज से मानवेन्‍द्र ने दी वाजपेयी को श्रद्धाजंलि
टैक्सी चालक से सात हजार की रिश्वत लेते पुलिस कांस्टेबल रंगे हाथो गिरफ़्तार